CELEX: 32016R1649
Language: da
Date: 2016-07-08 00:00:00
Title: Kommissionens delegerede forordning (EU) 2016/1649 af 8. juli 2016 om supplering af Europa-Parlamentets og Rådets forordning (EU) nr. 1316/2013 om oprettelse af Connecting Europe-faciliteten (EØS-relevant tekst)

15.9.2016   
            
            
               DA
            
            
               Den Europæiske Unions Tidende
            
            
               L 247/1
            
         KOMMISSIONENS DELEGEREDE FORORDNING (EU) 2016/1649
   af 8. juli 2016
   om supplering af Europa-Parlamentets og Rådets forordning (EU) nr. 1316/2013 om oprettelse af Connecting Europe-faciliteten
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1316/2013 af 11. december 2013 om oprettelse af Connecting Europe-faciliteten, om ændring af forordning (EU) nr. 913/2010 og om ophævelse af forordning (EF) nr. 680/2007 og (EF) nr. 67/2010 (1) særlig artikel 21, og
   ud fra følgende betragtninger:
   
               (1)
            
            
               Den 7. januar 2014 vedtog Kommissionen delegeret forordning (EU) nr. 275/2014 (2) om fastsættelse af transportfinansieringsprioriteter med henblik på flerårige og årlige arbejdsprogrammer.
            
         
               (2)
            
            
               I dom af 17. marts 2016 i sag C-286/14 Europa-Parlamentet mod Europa-Kommissionen annullerede EU-Domstolen delegeret forordning (EU) nr. 275/2014 og beordrede, at dens virkninger skulle opretholdes indtil ikrafttrædelsen med en rimelig frist, der ikke må overstige seks måneder fra domsafsigelsens dato, af en ny retsakt som erstatning herfor.
            
         
               (3)
            
            
               I overensstemmelse med artikel 21, stk. 3, i forordning (EU) nr. 1316/2013 bør transportfinansieringsprioriteterne tage højde for støtteberettigede aktioner, som bidrager til projekter af fælles interesse i overensstemmelse med Europa-Parlamentets og Rådets forordning (EU) nr. 1315/2013 (3), og som er anført i forordning (EU) nr. 1316/2013, artikel 7, stk. 2.
            
         
               (4)
            
            
               De støtteberettigede aktioner, der er anført i artikel 7, stk. 2, i forordning (EU) nr. 1316/2013, uddybes yderligere i forordningens artikel 10 og 11, hvor der fastsættes maksimale finansieringssatser for disse aktioner. Derfor bør der henvises til aktionerne som anført i disse artikler i forbindelse med den nærmere fastsættelse af finansieringsprioriteterne for transportsektoren.
            
         
               (5)
            
            
               Projekter af fælles interesse, der er opført i del I i bilag I til forordning (EU) nr. 1316/2013, kan komme i betragtning til at modtage støtte i forbindelse med de årlige arbejdsprogrammer, der er nævnt i samme forordnings artikel 7, stk. 2. Projekter, der ikke er opført i del I i bilag I til forordning (EU) nr. 1316/2013, men som er støtteberettigede i kraft af samme forordnings artikel 7, stk. 2, kan komme i betragtning til at modtage støtte i forbindelse med de årlige arbejdsprogrammer.
            
         
               (6)
            
            
               I overensstemmelse med artikel 4, stk. 2, i forordning (EU) nr. 1316/2013, der fastsætter de specifikke mål for transportsektoren, og i betragtning af at artikel 21, stk. 3, i samme forordning giver Kommissionen beføjelse til at vedtage delegerede retsakter i overensstemmelse med forordningens artikel 26, der fastsætter detaljerede finansieringsprioriteter for transportsektoren, som skal afspejles i arbejdsprogrammerne, opstiller denne forordning prioriteter, der skal afspejles i de flerårige eller årlige arbejdsprogrammer i henhold til forordningens artikel 17, stk. 3.
            
         
               (7)
            
            
               Da der skal ydes EU-bidrag til de finansielle instrumenter som led i de årlige arbejdsprogrammer, bør nærværende forordning indeholde en tilsvarende finansieringsprioritet.
            
         
               (8)
            
            
               Programstøtteaktioner som omhandlet i artikel 5, stk. 2, litra b), i forordning (EU) nr. 1316/2013, der består af dækning af Kommissionens udgifter til teknisk og administrativ støtte i forbindelse med forvaltningen af Connecting Europe-faciliteten med et loft på 1 % af finansieringsrammen, er ikke omfattet af arbejdsprogrammerne. Imidlertid er de programstøtteaktioner, der bidrager til projekter af fælles interesse, jf. artikel 7, stk. 2, og som der henvises til i artikel 5, stk. 2, litra a), i forordning (EU) nr. 1316/2013, omfattet af arbejdsprogrammerne; derfor indeholder nærværende forordning en finansieringsprioritet for disse aktioner.
            
         
               (9)
            
            
               Samtlige de midler, der henvises til i artikel 5, stk. 1, litra a), i forordning (EU) nr. 1316/2013, herunder de midler, der overføres fra Samhørighedsfonden, vil blive omfattet af de samme arbejdsprogrammer. I henhold til forordningens artikel 11 skal der for de midler, der overføres fra Samhørighedsfonden, iværksættes særlige indkaldelser af forslag.
            
         
               (10)
            
            
               For at sikre rettidig vedtagelse af de delegerede retsakter, der er omhandlet i artikel 17, stk. 3, i forordning (EU) nr. 1316/2013, der sikrer transportsektorprogrammets retlige konsekvens under CEF, bør denne forordning træde i kraft på dagen efter offentliggørelsen i Den Europæiske Unions Tidende —
            
         VEDTAGET DENNE FORORDNING:
   Artikel 1
   Denne forordning fastsætter de finansieringsprioriteter, der skal afspejles i de flerårige og årlige arbejdsprogrammer, som der henvises til i artikel 17 i forordning (EU) nr. 1316/2013 i hele Connecting Europe-facilitetens varighed for så vidt angår støtteberettigede aktioner i medfør af forordningens artikel 7, stk. 2, som anført i bilaget.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juli 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 348 af 20.12.2013, s. 129.
   
      (2)  Kommissionens delegerede forordning (EU) nr. 275/2014 af 7. januar 2014 om ændring af bilag I til Europa-Parlamentets og Rådets forordning (EU) nr. 1316/2013 om oprettelse af Connecting Europe-faciliteten (EUT L 80 af 19.3.2014, s. 1).
   
      (3)  Europa-Parlamentets og Rådets forordning (EU) nr. 1315/2013 af 11. december 2013 om Unionens retningslinjer for udvikling af det transeuropæiske transportnet og om ophævelse af afgørelse nr. 661/2010/EU (EUT L 348 af 20.12.2013, s. 1).
   
      BILAG
      
         FINANSIERINGSPRIORITETER FOR TRANSPORTSEKTOREN MED HENBLIK PÅ DE FLERÅRIGE OG ÅRLIGE ARBEJDSPROGRAMMER
      
      1.   Finansieringsprioriteter for de flerårige arbejdsprogrammer
      
      1.1.   Finansieringsprioriteter for målet om at fjerne flaskehalse, forbedre jernbanernes interoperabilitet, slå bro over manglende forbindelser og navnlig forbedre grænseoverskridende strækninger:
      
                  i)
               
               
                  Forhåndsudpegede projekter vedrørende i korridorerne i hovednettet (jernbaner, indre vandveje, veje, sø-, flod- og kanalhavne).
               
            
                  ii)
               
               
                  Forhåndsudpegede projekter vedrørende andre dele af hovednettet (jernbaner, indre vandveje, veje, sø-, flod- og kanalhavne).
               
            
                  iii)
               
               
                  Interoperabilitet i jernbanesystemet.
               
            
                  iv)
               
               
                  Udrulning af ERTMS.
               
            1.2.   Finansieringsprioriteter for målet om at sikre bæredygtige og effektive transportsystemer på lang sigt med henblik på forberedelse til de forventede fremtidige transportstrømme samt mulighed for dekarbonisering af alle transportformer gennem overgang til innovative, energieffektive lavemissionstransportteknologier, samtidig med at sikkerheden optimeres:
      
                  i)
               
               
                  Indførelse af ny teknologi og innovation i alle transportformer, med hovedvægt på dekarbonisering, sikkerhed og innovativ teknologi til fremme af nettets bæredygtighed, drift, styring, tilgængelighed, multimodalitet og effektivitet.
               
            
                  ii)
               
               
                  Sikker og sikkerhedsbeskyttet infrastruktur, herunder parkeringspladser langs vejene i hovednettet.
               
            1.3.   Finansieringsprioriteter for målet om at optimere integration og sammenkobling af transportformer og fremme transporttjenesternes interoperabilitet, samtidig med at tilgængeligheden af transportinfrastrukturer sikres:
      
                  i)
               
               
                  Det fælles europæiske luftrum — SESAR.
               
            
                  ii)
               
               
                  Flodinformationstjenester.
               
            
                  iii)
               
               
                  Intelligente transporttjenester i vejtrafikken.
               
            
                  iv)
               
               
                  Trafikovervågnings- og trafikinformationssystemer for skibsfarten.
               
            
                  v)
               
               
                  Motorveje til søs.
               
            
                  vi)
               
               
                  Aktioner til gennemførelse af transportinfrastruktur i knudepunkter i hovednettet, herunder byknudepunkter.
               
            
                  vii)
               
               
                  Forbindelser til og udvikling af platforme for multimodal logistik.
               
            1.4.   Programstøtteaktioner
      2.   Finansieringsprioriteter for de årlige arbejdsprogrammer
      
      2.1.   Finansieringsprioriteter for målet om at fjerne flaskehalse, forbedre jernbanernes interoperabilitet, slå bro over manglende forbindelser og navnlig forbedre grænseoverskridende strækninger:
      
                  i)
               
               
                  Projekter vedrørende jernbaner, indre vandveje og veje i hovednettet, herunder forbindelser til sø-, flod- og kanalhavne og lufthavne, samt udvikling af havneområder.
               
            
                  ii)
               
               
                  Projekter vedrørende det samlede net (jernbaner, indre vandveje, veje, sø-, flod- og kanalhavne).
               
            
                  iii)
               
               
                  Projekter vedrørende sammenkobling af det transeuropæiske transportnet med infrastrukturnet i nabolande, navnlig grænseoverskridende strækninger (jernbaner, indre vandveje, veje, sø-, flod- og kanalhavne).
               
            2.2.   Finansieringsprioriteter for målet om at sikre bæredygtige og effektive transportsystemer på lang sigt med henblik på forberedelse til de forventede fremtidige transportstrømme samt mulighed for dekarbonisering af alle transportformer gennem overgang til innovative, energieffektive lavemissionstransportteknologier, samtidig med at sikkerheden optimeres:
      
                  i)
               
               
                  Indførelse af ny teknologi og innovation ud over det, der er omfattet af det flerårige arbejdsprogram.
               
            
                  ii)
               
               
                  Godstransporttjenester.
               
            
                  iii)
               
               
                  Aktioner med henblik på at mindske støj fra godstransport, herunder ved modernisering af eksisterende rullende materiel.
               
            2.3.   Finansieringsprioriteter for målet om at optimere integration og sammenkobling af transportformer og fremme transporttjenesternes interoperabilitet, samtidig med at tilgængeligheden af transportinfrastrukturer sikres:
      
                  i)
               
               
                  Telematiksystemer ud over dem, der er omfattet af det flerårige arbejdsprogram.
               
            
                  ii)
               
               
                  Aktioner med henblik på at gøre transportinfrastrukturen lettere tilgængelig for personer med handicap.
               
            
                  iii)
               
               
                  Aktioner til gennemførelse af transportinfrastruktur i knudepunkter i hovednettet, herunder byknudepunkter.
               
            
                  iv)
               
               
                  Forbindelser til og udvikling af platforme for multimodal logistik.
               
            2.4.   Anvendelse af finansielle instrumenter under Connecting Europe-faciliteten:
      
                  i)
               
               
                  Bidrag til de finansielle instrumenter, der er omhandlet i artikel 14 og bilag I, del III, i forordningen om Connecting Europe-faciliteten.
               
            
                  ii)
               
               
                  Programstøtteaktioner i forbindelse med innovative finansielle instrumenter.